CELEX: 62010TN0190
Language: fi
Date: 2010-04-22 00:00:00
Title: Asia T-190/10: Kanne 22.4.2010 — Egan ja Hackett v. parlamentti

19.6.2010   
            
            
               FI
            
            
               Euroopan unionin virallinen lehti
            
            
               C 161/55
            
         
      Kanne 22.4.2010 — Egan ja Hackett v. parlamentti
      (Asia T-190/10)
      (2010/C 161/87)
      Oikeudenkäyntikieli: englanti
      
         Asianosaiset
      
      
         Kantajat: Kathleen Egan (Athboy, Irlanti) ja Margaret Hackett (Borris-in-Ossory, Irlanti) (edustajat: barrister C. MacEochaidh, SC, barrister J. Goode ja solicitor K. Neary)
      
         Vastaaja: Euroopan parlamentti
      
         Vaatimukset
      
      
                  —
               
               
                  kanne on otettava tutkittavaksi
               
            
                  —
               
               
                  Euroopan parlamentin 12.2.2010 tekemä päätös (A(2010)579), jolla kantajien ei annettu tutustua niiden 16.12.2009 tekemällä alkuperäisellä hakemuksella ja myöhemmin 28.1.2010 tekemällä uudistetulla hakemuksella pyytämiin tietoihin, on kumottava SEUT 263 artiklan nojalla
               
            
                  —
               
               
                  parlamentti on velvoitettava korvaamaan kantajille aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vaativat tällä kanteella, että SEUT 263 artiklan nojalla kumotaan Euroopan parlamentin 12.2.2010 tekemä päätös (A(2010)579), jolla kantajien ei annettu tutustua asiakirjoihin, jotka koostuvat Euroopan parlamentin jäsenten valtuutettuja tai muita avustajia koskevista julkisista rekistereistä, joista ilmenevät näiden avustajien nimet ja/tai heidän taloudelliset intressinsä.
      Kantajat vetoavat kanteensa tueksi siihen, että parlamentti vetosi epäasianmukaisesti asetuksiin (EY) N:o 1049/2001 (1) ja (EY) N:o 45/2001 (2) evätessään oikeuden tutustua jo julkisiin asiakirjoihin. Kantajat vetoavat siten useisiin oikeudellisiin perusteisiin:
      
                   
               
               
                  Parlamentti ei ensinnäkään riittävästi perustellut riidanalaista päätöstä rikkoen siten asetuksen (EY) N:o 1049/2001 8 artiklaa.
               
            
                   
               
               
                  Riidanalainen päätös sisältää toiseksi arviointivirheitä, jotka liittyvät asetuksen (EY) N:o 1049/2001 4 artiklan 1 kohdan b alakohdassa olevaan poikkeukseen, koska riidanalaisen päätöksen mukaan kysymyksessä olevien asiakirjojen sisältämien tietojen ilmaiseminen loukkaisi asianomaisten henkilöiden yksityiselämän suojaa ja/tai koska päätöksessä ei oteta huomioon 4 artiklan 1 kohdan b alakohdan todellista luonnetta ja/tai koska päätöksessä katsotaan, että yleisen edun edellyttämä suoja Euroopan parlamentin jäsenten avustajia koskeviin yleisiin rekistereihin tutustumiseen vähenee, kun henkilö ei enää ole avustajan asemassa.
               
            
                   
               
               
                  Riidanalainen päätös on lisäksi olennaisten menettelymääräysten vastainen, koska siinä jätetään asetuksen (EY) N:o 1049/2001 8 artiklan vastaisesti ilmoittamatta kantajille heidän käytettävissä olevista oikeussuojakeinoista silloin kun uudistettu hakemus hylätään.
               
            
                   
               
               
                  Riidanalainen päätös on lopuksi demokratian ja avoimuuden periaatteiden, suhteellisuus- ja yhdenvertaisuusperiaatteiden ja syrjintäkiellon periaatteen vastainen, koska siinä kantajien ei annettu tutustua julkisiin asiakirjoihin, vaikka nämä saivat aikaisemmin tutustua niihin asetuksen (EY) N:o 1049/2001 nojalla.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
      
         (2)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annettu Euroopan parlamentin ja neuvoston asetus (EY) N:o 45/2001 (EYVL L 8, s. 1).